में दीनू पन्त गी, डोगरी कवता दे खेतरै च आगू कलाकार मिथनां ते उन्दी रचना ‘गुतलू’ गी महत्वपूर्ण पोथू समझनां। उन्दी रचनाएं च ‘बीर गुलाब’ बीर रसै दी सुन्दर रचना ऐ। एदे च पन्त ने बड़ी सफलता कन्ने तलवारें दो खनकारें, घोड़े दियें टापें, रणभूमि दे रौलें सां-सां करदे तीरे ते बन्दूकें दी गोलियें दा बड़ा जीन्दा जागदा बाताबरण खड़ेरी दित्ता ऐ, पर इस कवता गी पढ़ियै जड़ी चीज चेते दे कुसै चौखटे च अपने आप बज्जियै टंगोई जन्दी ऐ, ओ ऐ तवी दी मूर्त, जेदे अग्गें बीर गुलाब दी मूरत बी फिक्की होई जन्दी ऐ। तवी दा बी खास करी ओ दृश्य, जित्थें ओ भंगी सरदारें दे हमले गी छिन्न-भिन्न करने आस्तै, चंडी दा, कालका माता दा रूप धारण करी लैन्दी ऐ :-